Smernica č. .../2017,
ktorou sa mení a dopĺňa smernica č. 7/2017 o verejnom obstarávaní
Gestorský útvar: odbor pre verejné obstarávanie tel.: 02/59 374 480	2017-7127/19238:1-64AA

 Minister školstva, vedy, výskumu a športu Slovenskej republiky podľa čl. 10 písm. e) a čl. 11 ods. 2 písm. f) bod 2 Organizačného poriadku Ministerstva školstva, vedy, výskumu a športu Slovenskej republiky vydáva túto smernicu:
Čl. 1	
Smernica č. 7/2017 o verejnom obstarávaní sa mení a dopĺňa takto:
1.	V článku 3 ods. 11 sa slová „5 000,- EUR bez DPH“ nahrádzajú slovami „15 000,- EUR bez DPH“.
2.	Článok 4 ods. 7 znie:
„Vecný gestor je na účely určenia PHZ podľa ods. 4 povinný osloviť aspoň tri potenciálne hospodárske subjekty, a to písomne e-mailom alebo poštou, resp. identifikovať aspoň tri informácie o cenách, ak v čase určovania PHZ existujú. Vecný gestor určí PHZ ako aritmetický priemer z cien bez DPH získaných podľa predošlej vety. V prípade, ak vecný gestor požaduje uzatvoriť zmluvu s čiastkovým plnením v priebehu jej trvania, môže výšku zistenej PHZ upraviť podľa disponibilných finančných zdrojov v rozpočte.“
3.	V článku 7 ods. 1 písm. a) sa slová „5 000,- EUR bez DPH“ nahrádzajú slovami „15 000,- EUR bez DPH“.
4.	V nadpise článku 8 a ods. 2, 4, 6 sa slová „5 000,- EUR bez DPH“ nahrádzajú slovami „15 000,- EUR bez DPH“
5.	Článok 8 ods. 3 znie:
„Ak vecný gestor určil PHZ podľa čl. 4 ods. 4, po podpise požiadavky odborom pre verejné obstarávanie môže zákazku zadať tomu hospodárskemu subjektu, ktorého cena na účely určenia PHZ bola najnižšia. V odôvodnených prípadoch môže zákazku zadať tomu hospodárskemu subjektu, ktorý predložil ponuku s najlepším pomerom ceny a kvality.“
6.	V článku 13 ods. 1 sa slová „5 000,- EUR bez DPH“ nahrádzajú slovami „15 000,- EUR bez DPH“.
7.	V Zozname príloh v názve Prílohy č. 5 sa slová „5 000,- EUR bez DPH“ nahrádzajú slovami „15 000,- EUR bez DPH“.
8.	V Obsahu v názve článku 8 sa slová „5 000,- EUR bez DPH“ nahrádzajú slovami „15 000,- EUR bez DPH.“
9.	V Prílohe č. 4 sa v celom texte slová „5 000,- EUR bez DPH“ nahrádzajú slovami „15 000,- EUR bez DPH“.
10.	V Prílohe č. 5 sa v celom texte slová „5 000,- EUR bez DPH“ nahrádzajú slovami „15 000,- EUR bez DPH“.
Čl. 2	
Účinnosť
Táto smernica nadobúda účinnosť 1. júna 2017.

minister

Obsah
Smernica č. .../2017, ktorou sa mení a dopĺňa smernica č. 7/2017 o verejnom obstarávaní
Čl. 1
Čl. 2	Účinnosť
Obsah